Legal Document

Category: 1220

Text:
7. ΑΠΟΦΑΣΙΣ ΥΠΟΥΡΓΟΥ ΝΑΥΤΙΛΙΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Δ2/Β/001/13933/5061  της 19 Απρ. /19 Ιουν. 1972 (ΦΕΚ Β΄ 438)  Περί αναπροσαρμογής τιμολογίων εισιτηρίων τακτικών γραμμών εσωτερικού της Ολυμπιακής Αεροπορίας Α.Ε.  Σελ. 768,04(β) Τεύχος 459-Σελ. 92 Έχοντες υπ’ όψιν: α)Τας διατάξεις του άρθρ. 11 της δια του υπ’ αριθ. 3560/1956 Ν.Δ/τος κυρωθείσης συμβάσεως, περί αεροπορικών συγκοινωνιών, ως αύται συνεπληρώθησαν δια των διατάξεων του άρθρ. 8 της δια του υπ’ αριθ. 122/1969 Ν.Δ/τος κυρωθείσης ομοίας τοιαύτης. β)Τας από 19ης Ιανουαρίου και 8ης Μαρτ. 1972 αιτήσεις της Ολυμπιακής Αεροπορίας, περί αναπροσαρμογής των τιμολογίων των εισιτηρίων γραμμών εσωτερικού αυτής, ως και τα συνημμένως υποβληθέντα δεδομένα εκμεταλλεύσεως των γραμμών εσωτερικού κατά το έτος 1971. γ)Τα, εκ της μελέτης, των ως άνω αναφερομένων, εις την εκμετάλλευσιν των τακτικών γραμμών εσωτερικού, δεδομένων εκμεταλλεύσεως, προκύψαντα συμπεράσματα, περί ων η από 4 Απρ. 1972 ενημέρωσις της καθ’ ημάς Υπηρεσίας Πολιτικής Αεροπορίας, αποφασίζομεν: 1.Εγκρίνομεν αναπροσαρμογήν των τιμολογίων εισιτηρίων των γραμμών εσωτερικού της ΟΛΥΜΠΙΑΚΗΣ ΑΕΡΟΠΟΡΙΑΣ Α.Ε. κατά ποσοστόν 11% επί των ήδη ισχυόντων τιμολογίων εισιτηρίων των ως άνω γραμμών. 2.Η ανωτέρω κατά 11% αύξησις, εγκρίνεται τμηματικώς, ήτοι κατά ποσοστόν 6% από ισχύος παρούσης και κατά ποσοστόν 5% από 1ης Οκτ. 1972. 3.Η Ολυμπιακή Αεροπορία Α.Ε. να υποβάλη ημίν αναπροσαρμοζόμενα, βάσει παρούσης, τιμολόγια. 4.Της ως άνω αναπροσαρμογής εξαιρούνται τα τιμολόγια εισιτηρίων τα αναφερόμενα εις τας, δι’ ελαφρών αεροσκαφών ή ελικοπτέρων, εξυπηρετουμένας γραμμάς εσωτερικού, δι’ ας θα εξακολουθήσουν ισχύοντα τα μέχρι τούδε εγκριθέντα τιμολόγια. 5.Ισχύς της παρούσης από κοινοποιήσεως. Η παρούσα δημοσιευθήτω δια της Εφημερίδος της Κυβερνήσεως.          38.Ξ.γ.6-7 Ολυμπιακή Αεροπορία   136